RO Jurnalul Oficial al Uniunii Europene L 81/18

DECIZIA NR. 218/2012 A COMITETULUI MIXT AL SEE

din 7 decembrie 2012

de modificare a anexei II (Reglementări tehnice, standarde, încercări și certificare) și a anexei IV (Energia) la Acordul privind SEE

COMITETUL MIXT AL SEE,

având în vedere Acordul privind Spațiul Economic European („Acordul privind SEE”), în special articolul 98,

întrucât:

(1) Regulamentul delegat (UE) nr. 1059/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat vase de uz casnic (1) trebuie încorporat în Acordul privind SEE.

(2) Regulamentul delegat (UE) nr. 1060/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică a aparatelor frigorifice de uz casnic (2) trebuie încorporat în Acordul privind SEE.

(3) Regulamentul delegat (UE) nr. 1061/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat rufe de uz casnic (3), astfel cum a fost rectificat prin JO L 249, 27.9.2011, p. 21 și prin JO L 297, 16.11.2011, p. 72, trebuie încorporat în Acordul privind SEE.

(4) Regulamentul delegat (UE) nr. 1062/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor TV (4) trebuie încorporat în Acordul privind SEE.

(5) Regulamentul delegat (UE) nr. 1059/2010 abrogă Directiva 97/17/CE a Comisiei (5), care este încorporată în acord și care, prin urmare, trebuie abrogată în conformitate cu Acordul privind SEE.

(6) Regulamentul delegat (UE) nr. 1060/2010 abrogă Directiva 94/2/CE a Comisiei (6), care este încorporată în acord și care, prin urmare, trebuie abrogată în conformitate cu Acordul privind SEE.

(7) Regulamentul delegat (UE) nr. 1061/2010 abrogă Directiva 95/12/CE a Comisiei (7), care este încorporată în acord și care, prin urmare, trebuie abrogată în conformitate cu Acordul privind SEE.

(8) Anexele II și IV la Acordul privind SEE ar trebui, prin urmare, modificate în consecință,

ADOPTĂ PREZENTA DECIZIE:

Articolul 1

Anexa II la Acordul privind SEE se modifică după cum urmează:

1. textele de la punctele 4a (Directiva 94/2/CE a Comisiei), 4b (Directiva 95/12/CE a Comisiei) și 4f (Directiva 97/17/CE a Comisiei) din capitolul IV se elimină;

3. textele din secțiunea 1 (Directiva 94/2/CE a Comisiei), secțiunea 2 (Directiva 95/12/CE a Comisiei) și secțiunea 5 (Directiva 97/17/CE a Comisiei) din apendicele 1 se elimină;

4. textele din secțiunea 1 (Directiva 94/2/CE a Comisiei), secțiunea 2 (Directiva 95/12/CE a Comisiei) și secțiunea 5 (Directiva 97/17/CE a Comisiei) din apendicele 2 se elimină.

Articolul 2

Anexa IV la acord se modifică după cum urmează:

1. textele de la punctele 11a (Directiva 94/2/CE a Comisiei), 11b (Directiva 95/12/CE a Comisiei) și 11f (Directiva 97/17/CE a Comisiei) se elimină;

3. textele din secțiunea 1 (Directiva 94/2/CE a Comisiei), secțiunea 2 (Directiva 95/12/CE a Comisiei) și secțiunea 5 (Directiva 97/17/CE a Comisiei) din apendicele 5 se elimină;

4. textele din secțiunea 1 (Directiva 94/2/CE a Comisiei), secțiunea 2 (Directiva 95/12/CE a Comisiei) și secțiunea 5 (Directiva 97/17/CE a Comisiei) din apendicele 6 se elimină.

Articolul 3

Textul Regulamentelor delegate (UE) nr. 1059/2010, (UE) nr. 1060/2010 și (UE) nr. 1061/2010, astfel cum a fost rectificat prin JO L 249, 27.9.2011, p. 21 și prin JO L 297, 16.11.2011, p. 72, și textul Regulamentului (UE) nr. 1062/2010 în limbile islandeză și norvegiană, care se publică în Suplimentul SEE al Jurnalului Oficial al Uniunii Europene, sunt autentice.

Articolul 4

Prezenta decizie intră în vigoare la 8 decembrie 2012, cu condiția să se fi efectuat toate notificările prevăzute la articolul 103 alineatul (1) din Acordul privind SEE către Comitetul mixt al SEE (9) sau la data intrării în vigoare a Deciziei nr. 217/2012 a Comitetului mixt al SEE din 7 decembrie 2012 (10), oricare dintre aceste date este ulterioară.

Articolul 5

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

Adoptată la Bruxelles, 7 decembrie 2012. Pentru Comitetul mixt al SEE Președintele Atle LEIKVOLL

(1) JO L 314, 30.11.2010, p. 1.

(2) JO L 314, 30.11.2010, p. 17.

(3) JO L 314, 30.11.2010, p. 47.

(4) JO L 314, 30.11.2010, p. 64.

(5) JO L 118, 7.5.1997, p. 1.

(6) JO L 45, 17.2.1994, p. 1.

(7) JO L 136, 21.6.1995, p. 1.

(8) Menționat numai cu titlu informativ; pentru aplicare, a se vedea anexa II, «Reglementări tehnice, standarde, încercări și certificare».

(9) Nu au fost semnalate obligații constituționale.

(10) A se vedea pagina 17 din prezentul Jurnal Oficial.